Source: http://dbonline.ro/volei-csm-targoviste-a-terminat-pe-podium-stagiunea-regulata-a-diviziei-a1-victorie-cu-fc-arges-in-ultima-etapa/
Timestamp: 2020-04-01 22:58:46+00:00

Document:
Volei. CSM Târgoviște a terminat pe podium stagiunea regulată a Diviziei A1. Victorie cu FC Argeș, în ultima etapă | DBONLINE
Acasă Sport Volei. CSM Târgoviște a terminat pe podium stagiunea regulată a Diviziei A1....
Volei. CSM Târgoviște a terminat pe podium stagiunea regulată a Diviziei A1. Victorie cu FC Argeș, în ultima etapă
Echipa de volei feminin CSM Târgoviște a încheiat cu victorie sezonul regulat al Diviziei A1. Sâmbătă după-amiază, pe teren propriu, formația dâmbovițeană a trecut fără prea multe emoții de FC Argeș, într-un joc ce a contat pentru etapa a 22-a.
În disputa cu piteștencele, sportivele antrenate de Dragan Nesic s-au impus cu 3-1, după un joc pe care l-au controlat în cea mai mare parte. După succesul cu FC Argeș, CSM a atins borna de 47 de puncte, la capătul a 20 de jocuri disputate.
La final de stagiune regulată, CSM s-a clasat pe locul 3, după campioana en-titre CS Volei Alba Blaj (57 p) și Dinamo București (52 p). Astfel, în urma a 20 de meciuri jucate, CSM a înregistrat 16 victorii și 4 înfrângeri.
CSM Târgoviște – FC Argeș 3-1 (25-19, 25-20, 20-25, 25-16)
CSM: H. Husleyni 18 p, R. Buterez 16, S. Muller 9, I. Van Der Vyver 3, D. Calotă 1, A. Trică 16, I. Prokopic 9.
FC Argeș: K. Jovanovic 11, R. Postea 6, S. Motroc 8, E. Selimovic 9, B. Karmen 7, A. Lakovic 14.

References: CSM 
 CSM 
 CSM 
 CSM 
 CSM 
 CSM 
 CSM 

CSM